open-index/open-wikipedia-markdown huggingface dataset:
Melodrama

**Melodrama** (sammensatt ord fra gresk *melōidía* eller *melos*, i betydningen «sang», og *drama*, i betydningen «skuespill»)  var opprinnelig en form for syngespill (opera). 

I dag brukes uttrykket om et følelsesmessig skuespill preget av sentimentalitet, sterke effekter og stundom akkompagnement av instrumenter. Et melodrama ligner den klassiske tragedien, men har en lykkelig slutt. I romantikken var det en teatersjanger med mange følelser og kan sammenlignes med såpeopera i dag. Begrepet melodrama benyttes også i en bredere mening om ethvert kunstnerisk verk, for eksempel en film eller fortelling, hvor innhold og handling er fremhevet framfor karakterskildring.

## Eksterne lenker
* Melodrama hos Teaternett
* Melodrama; fra Bibliotekarstudentens nettleksikon om litteratur og medier (pdf-fil)
Klang

Musikalsk beskriver **klangen** tonens kvalitet utover tonehøyde. Man bruker begrepet *romklang* eller *etterklang* for å beskrive akustiske egenskaper i et rom; hvor lenge en lyd reflekteres fram og tilbake mellom vegger og overflater før den dør ut.

## Kunstig klang (reverb)

Reverb, eller reverberation, er i utgangspunktet refleksjoner av en lydkilde som blir kastet fra overflate til overflate.

Dette gir følelse av å være i et kunstig rom, for eksempel kan lyden tas opp i et lite rom, men lytteren kan få følese av å være i en kirke, tunnel, toalett osv.

Når vi skaper det på kunstig vis brukes tusenvis av forsinkede fordoblinger av et signal, eller mao. tusenvis av "delayer". Disse synker gradvis i volum. Refleksjonene øker gradvis i amplitude, og tilfører en varm og fyldigere følelse til signalet. På grunn av alle refleksjonene kan klangfargen variere fra originalsignalet (Huber 2010, s. 70-71).

Digitalt eller analogt styrer vi reverb med ulike parametre.

- Decay time, eller reverb time, styres hvor lang tid det tar før signalet synker med 60 dB under originalsignalet.
- Difusion styrer overflatene i "rommet" sin refleksjonsevene.
- Pre delay styrer størrelsen på "rommet".
- I tillegg har reverb ofte innbygd eq som avgjør hvordan man oppfatter "veggene".
- Ved hjelp av mix (wet/dry) flytter den innbilte lydkilden fremover eller bakover i rommet. Mix bør stå på 100% ved bruk av reverb som send-effect.

Noen reverb-plugins, for eksempel Oxford Reverb Native, fra Sonnox, har utvidet kontroll over for eksempel størrelse og form på rommet.
Kjennemerke for motorkjøretøy i Hellas

Greske **nummerplater** benytter bokstavene Α, Β, Ε, Ζ, Η, Ι, Κ, Μ, Ν, Ο, Ρ, Τ, Υ og Χ, altså bokstavene som eksisterer med samme majuskelform i både det greske og det latinske alfabet.

Etter det nyeste systemet, består skiltene av tre bokstaver og fire sifre. De to første bokstavene markerer prefekturet hvor nummerplaten ble utstedt, ev. viser en bestemt kategori kjøretøyer. Unntakene er Athen og Thessaloniki, hvor første bokstav alene markerer prefekturet. Bokstavene svarer i mange tilfeller til de første bokstavene i distriktet.

Den tredje bokstaven er i mange distrikter avhengig av type kjøretøy, visse bokstaver benyttes altså bare for motorsykler, andre bare for personbiler.

De fleste nummerplatene er hvite med sort skrift. For enkelte spesielle kategorier utstedes skilter med andre farger. De nye skiltene av «europeisk type» har til venstre et blått felt med EU-symbolet og Hellas' internasjonale bilkjennetegn (**GR**). 

## Historie
Da nummerplater ble innført i Hellas, bestod de kun av sifre og på slutten av 50-tallet var formen X-XXX og XX-XXX. På 60-tallet ble formen XXX-XXX benyttet. Bokstaver ble introdusert i 1972 og formen var YY-XXX (Y markerer bokstav, X markerer siffer), mens lastebiler benyttet Y-XXX. Dette systemet varte frem til 1983, da det ble skiftet til YYY-XXXX, som fortsatt blir benyttet i dag.

## Spesielle kategorier
For kjøretøyer som normalt ikke sirkulerer utenfor Hellas, benyttes også bokstaver som ikke eksisterer i det latinske alfabetet.

### Kombinasjoner med 3 bokstaver

***ΙΑ** [Α, Β, Ε] Lastebiler for internasjonal transport (gule skilter)
* **ΕΚ** [Α, Β, Ε] Lastebiler for nasjonal transport (gule skilter)
* **ΝΧ** [Α, Υ] Lastebiler for amtstransport (gule skilter)
* **ΡΝ** [Ι, Ν, Μ, Ο, Ρ] Lastebiler (røde skilter)
* **ΤΑ** [Α, Β, Ε, Ζ, Η] Taxi (gule skilter)
* **ΚΗ** [Ι, Ο, Υ] Statlige kjøretøyer (oransje skilter)
* **ΔΟΚ** Prøveskilter
* **ΑΝ.Π.** Krigsinvalider (gule skilter, hvit skrift)

### Kombinasjoner med 2 bokstaver
* **ΚΥ** Stalig tjeneste (røde bokstaver)
* **ΠΣ** Brannvesen
* **Ε.Α.** Gresk politi (blå bokstaver)
* **ΛΣ** Havnevesen
* **ΕΣ** Den greske hær
* **ΠΝ** Den greske marine
* **ΠΑ** Det greske flyvåpen
* **ΔΣ** Diplomatkorpset (f.eks. ΔΣ 48 CD, ΔΣ 48-1 CD) (grønne skilter, gule bokstaver)
* **ΞΑ** Utenlandske delegasjoner (gule skilter)
* **ΜΕ** Arbeidsmaskiner (gule skilter)
* **ΑΜ** Landbruksmaskiner
* **Ι.Ο.** Historiske kjøretøyer

### Kombinasjoner med 1 bokstav
* **Ρ** Påhengsvogner

## Athos
På Athosfjellet benyttes forskjellige typer skilter for kjøretøyene med bokstavene **ΑΟ**. De eldre hadde formen ΑΟ XXX, hvor XXX er 1 til 3 sifre. De nye «europeiske» skiltene, som til venstre har et blått felt med EU-symbolet og Hellas' internasjonale bilkjennetegn (**GR**), har formen AO XXX XX. Mellom bokstavene og sifrene er det en tohodet ørn. 

## Eksterne lenker
* Francoplaque Photos – Greece
* License Plates of the World – Greece 
* Olav's License Plate Pictures – Number plates of Greece 
* License Plate Mania – Greece
Bouvet

**Bouvet** kan ha følgende betydninger:

* Joachim Bouvet &ndash; fransk jesuitt, misjonær og vitenskapsmann
* Jean-Baptiste Charles Bouvet de Lozier &ndash; fransk marineoffiser som oppdaget Bouvetøya
* Bouvetøya
* Bouvet ASA &ndash; norsk konsulentselskap
* Bouvet &ndash; norsk indie rock band
Ștefan Câlția

**Ștefan Câlția** (født 15. mai 1942 i Brașov) er en rumensk kunstmaler.  

Câlțias foreldre (faren var fabrikkarbeider, mens moren var hjemmeværende husmor) hadde åtte barn, og Ștefan gikk på barneskole i Făgăraș, dit familien hadde flyttet da han var to år gammel. Etter endt grunnskole prøvde han å komme inn på teologiseminaret, men strøk til musikkeksamen, og begynte å arbeide som ufaglært arbeider på en byggeplass mens han gikk på kveldsgymnas.

Mellom 1959 og 1963 gikk han på Kunstgymnaset i Timișoara, med Julius Podlipny som en av sine lærere. I 1964 arbeidet han som kunst- og håndverksIærer på en grunnskole i landsbyen Șercaia. I 1970 avsluttet han sine studier ved Kunstakademiet «Nicolae Grigorescu» i București med Corneliu Baba som hovedlærer, og i 1971 oppholdt han seg med et studiestipend i Italia. 

Fra 1970-årene av har han holdt mange utstillinger i Norge, Sveits, Holland, Danmark, og Romania. I 1993 ble han utnevnt til professor ved Kunstakademiet i Bukarest, og i 2004 ble han rektor. Maleriene hans er blitt innkjøpt av blant annet Museet for Samtidskunst i Oslo og «Museet for fantastisk kunst» i Gruyere, Frankrike.

Han bor og arbeider vekselvis i București og i landsbyen Șona.
## Litteratur
* Alexandru Titu, «Ștefan Câlția», i *13 pictori români*, București, 1983
* Amelia Pavel, «Ștefan Câlția», București, 1989
* MIrcea Oliv, «Ștefan Câlția: Desene pentru Herina», București, 2009
* Simona Vilau, Gabriela Massaci, «Ștefan Câlția: Minute uitate», București, 2013
* Matei Câlția (red.) *I II III IV V VI VII Stories with Ștefan Câlția*, Posibilă Publishing, București, 2013, ISBN 978-606-8296-95-1
## Referanser

## Eksterne lenker
* Ștefan Câlția,  Galeria Posibilă.
Bøgata (Oslo)

:::*Se [[Bøgata|pekerside]] for andre forekomster av Bøgata.*

**Bøgata** (1–31, 2–32) er en gate på Kampen i Bydel Gamle Oslo. Den går fra Normannsgata til Ensjøveien. 

I 1897 ble gata oppkalt etter en løkke som het Bøløkka. Gatas nedre del følger den gamle oppkjørselen til løkka. Den nordlige delen av gaten går gjennom Kampen park.

## Bygninger
* Nr. 1: Kampen kirke
* Nr. 4: Toetasjers trehus fra siste halvdel av 1800-tallet, samvirkelag i 1920-årene. Bevaringsverdig
*Nr 10: Boligblokk i fem etasjer. Tegnet av Sverre Aasland i 1937.
* Nr. 21: Kampen bydelshus fra 1980-tallet. Opprinnelig farveri og vaskeri oppført av Carl Konopka
* Nr. 25: Leiegård i fire etasjer (ark. Th Chr. Hauff), innlemmet i et større boligkompleks

## Referanser


## Litteratur
* Oslo byleksikon

## Eksterne lenker
* Oslo kommunes bydelsoversikt
Øvre Buskerud krets

**Øvre Buskerud krets** av Norges speiderforbund er en krets innen speiderbevegelsen.

Den er lokalisert som navnet tilsier, i øvre del av Buskerud og omfatter følgende speidergrupper:
*1. Hole speidergruppe
*   Hønefoss speidergruppe
*1. Jevnaker speidergruppe
*1. Nes Ådal speidergruppe 
*   Sokna speidergruppe 
*1. Tyristrand speidergruppe 

Kretsen har mye nær kontakt innad, og det arrangeres ofte aktiviteter på tvers av gruppene, deriblant kretsbannerkonkurranse som blir avholdt hvert år, og der første-, andre- og tredjeplass kvalifiserer til NM i speiding. Jota/Joti, Nattmanøver, og tenkedagsmarkering er andre arrangementer. Oppdatert arrangementplan kan du finne ved å besøke kretsens nettsider.

## Historie
Kretsens spede barndom startet da 1. Hønefoss speidertropp ble opprettet 27. april 1915. To år senere, i 1917 blir Buskerud krets av Norsk Speidergutt-Forbund (NSF)  stiftet. I de påfølgende årene har 1. Hønefoss stor aktivitet, og det blir arrangert flere leirer og turer. Samt at tanken på eget husvære vokser. I 1922 blir «Slottet», den tidligere «Olsestua» i Hønefoss innviet i nærvær av NSFs hovedstyre. Dette er Norges første speiderhus. I 1926 arrangeres den første kretsbannerkonkurransen i kretsen, der 1. Hønefoss blir seierherre.

I 1953 utvides Buskerud krets, til å omfatte hele Ringerike og Jevnaker. Den blir derfor hetende Øvre Buskerud krets.

## Eksterne lenker
* Øvre Buskerud krets
* Hole speidergruppe
* 1. Tyristrand speidergruppe
* Hønefoss speidergruppe
Bouvet (selskap)

**Bouvet ASA** er et skandinavisk konsulentselskap som leverer utviklings- og rådgivningstjenester. Bouvet har 15 kontorer i Norge og Sverige.

## Tjenesteområder
Bouvet leverer et tjenestespekter som består av rådgivning, systemutvikling, systemintegrasjon, teknisk infrastruktur, prosjektledelse, digital kommunikasjon, brukeropplevelser, reklametjenester og kurs. Bouvet leverer tjenester til virksomheter i både offentlig og privat sektor.

## Historie
Grunnstammen i Bouvet kommer fra de to norske selskapene Mandator AS og Cell Network AS, som fusjonerte i 2001 og tok navnet Cell Network. I 2002 kjøpte et investeringsselskap 100% av aksjene i Cell Network. Selskapet fikk samme høst navnet Bouvet.

Selskapet ble notert på Oslo Axess den 15. mai 2007, med tickeren *BOUVET*. 30. november 2010 ble Bouvet notert på hovedlisten på Oslo Børs.

I 2010 ble Olavstoppen opprettet som et datterselskap av Bouvet ASA. Datterselskapet har som mål å tilby internett-, intranett- og portalløsninger i tett samarbeid med Bouvet Rogaland. Navnet Olavstoppen er inspirert av Olavtoppen som er det høyeste punktet på den norske øyen Bouvetøya.

Anders Volle var den første direktøren i Bouvet. Sverre Hurum overtok i 2003. Han ledet selskapet frem til januar 2021, da han ble avløst av Per Gunnar Tronsli.

## Kontorer
Bouvet har 17 kontorer i Norge (Oslo, Sandvika, Drammen, Hamar, Sandefjord, Skien, Arendal, Kristiansand, Stavanger, Haugesund, Bergen, Førde, Trondheim og Tromsø) samt tre kontorer i Sverige (Stockholm, Örebro og Skövde).

## Referanser


## Eksterne lenker
*
Iordan Chimet

**Iordan Chimet**  (født 18. november 1924 i Galați, Romania, død 23. mai 2006 i București) var en rumensk dikter, forfatter og oversetter. 

## Liv og virke
### Bakgrunn
Iordan Chimet kom fra en familie intellektuelle fra middelklassen. Han avsluttet sine studier ved Fakultetet for filologi og filosofi i 1948, og ved Fakultetet for rettsvitenskap, Universitetet i București i 1957.

I slutten av 1950-årene ble han dømt for «aktiviteter mot folket», men slapp å sitte i fengsel.

### Karriere
Chimet var venn av Michael Ende, forfatter av *[[Den uendelige historie]]*. Han holdt kontakt med Ende til tross for at de befant seg på hver sin side av jernteppet. Det sies at Elli, fra Iordan Chimets bok som heter *Închide ochii, și vei vedea orașul* («Lukk øynene og du skal se byen») ble brukt av Ende i sin *Uendelig historie*.

I 1976 organiserte han ved Det amerikanske biblioteket i București en forestilling kalt «Go West». Den ble sett av mer enn 1000 personer, noe som må sies å være en rekord, når man tenker på at dette skjedde mens de fleste rumenerne var redde til og med å bli sett av sikkerhetspolitiet Securitate i nærheten av biblioteket. 

I 1986 ble han utvalgt som en av jurymedlemenne av Neustadt International Prize for Literature University of Oklahoma, USA, men fikk ikke utreisevisum av de rumenske myndighetene. 

Etter revolusjonen i 1989 anså Iordan Chimet det som sin oppgave å lære rumenerne hva demokrati er. Han initierte ved Dacia-forlaget en bokserie kalt *Ieșirea din labirint* («Å forlate labyrinten»), der han publiserte en ordbok i fire volumer angående rumensk identitet, *Dreptul la memorie* (1992–1993) («Retten til hukommelse»), en antologi kalt *Momentul adevărului* (1996) («Sannhetens øyeblikk»). I 2004 publiserte han essaysamlingen *Cele două Europe, cele două Românii* («De to Europaene, de to Romaniaene»).

Chimet underviste etter revolusjonen i 1989 reklame og tekstforfatting på et privat universitet i București.

## Æresbevisninger
En gate i hans hjemby er oppkalt etter ham.

Hans bøker fikk premier ved internasjonale bokfestivaler, for eksempel i Los Angeles, Praha og Jerusalem.

## Bøker (utvalg)
### Barnelitteratur
* *Lamento pentru peștișorul Baltazar*, 1968
* *Cîte-o gîză, cîte-o floare, cîte-un fluture mai mare*, 1970
* *Eroi, fantome, șoricei*, 1970
* *Închide ochii și vei vedea Orașul*, 1970, ny utgave, 1979

### Essay
* *Western. Filmele Vestului îndepărtat*, 1966,
* *Comedia burlescă*, 1967
* *Baladă pentru vechiul drum*, 1976
* *Grafica americană. Un portret al Americii*, 1976
* *America latină. Sugestii pentru o galerie sentimentală*, 1984

### Antologier
* *Cele 12 luni ale visului. O antologie a inocenței*, 1972
* *Dreptul la memorie*. Dacia forlag, Cluj, 1992

### Memoarer
* *Cartea prietenilor mei*, Universal Dalsi Publ. House, 2005

## Referanser


## Eksterne lenker
* Tekster (på rumensk)
* In memoriam Iordan Chimet (1924 – 2006) (på rumensk)
Swing

: **''Swing** kan også referere til swingdans*

*'Swing** eller **swingjazz*' er en stilart innen [[jazz]] som utviklet seg på 1930-tallet og kan refereres til som dette tiårets [[populærmusikk]].

Tre av de fremste eksponentene for denne stilarten var orkesterlederne [[Benny Goodman]], [[Count Basie]] og [[Duke Ellington]]. Noen av swingepokens fremste solister var [[tenorsaksofon]]istene [[Lester Young]], [[Coleman Hawkins]] og [[Ben Webster]]; [[vibrafon]]isten [[Red Norvo]]; [[pianist]]ene [[Art Tatum]], [[Fats Waller]], [[Nat King Cole]] og [[Erroll Garner]]; [[gitar]]istene [[Charlie Christian]] og [[Django Reinhardt]]; [[fiolinist]]en [[Stephane Grappelli]], samt [[trompet]]isten [[Roy Eldridge]]. To kjente swing-[[trommeslager]]e som bør nevnes er [[Gene Krupa]] og [[Buddy Rich]]; mens man på sang kan nevne [[Anita O'day]], [[Billie Holiday]] og [[Bing Crosby]]. Det finnes også en del «overlappere», f.eks [[Louis Armstrong]] som var en av Jazzens grunnleggere (og hadde en karriere som strakk seg tiår før swing-epoken), men som hadde en tilsynelatende tidløs stil og Ella Fitzgerald som etter hvert lot seg influere av de nye strømningene fra [[bebop]], dette gjelder også flere av musikerne nevnt ovenfor. Man kan også si at [[Frank Sinatra]] og [[Tony Bennett]] synger i en swing-stil.

== Norge ==

I Norge har det vært noen bemerkelsesverdige musikere og artister innenfor swing-stilen. Her nevnes bl.a gitaristen [[Robert Normann]], fiolinisten [[Frank Ottersen]], bassisten [[Fred Lange-Nielsen]], saksofonistene [[Arvid Gram Paulsen]] og [[Bjarne Nerem]], sangerne [[Freddy Valiér]] og [[Nora Brockstedt]], pianistene [[Gunnar Sønstevold]] og [[Willy Andresen]], trommeslager [[Per Nyhaug]] og trompetisten [[Rowland Greenberg]].

== Swing i dag ==
Swingstilen lever i beste velgående i dag. Dette betyr slettes ikke at musikerne har satt seg fast på 1930-tallet, men spiller i en vital swingstil av samtiden. Et godt eksempel på dette er gruppa [[Hot Club de Norvège]] med frontmann, gitaristen [[Jon Larsen]], som med sine medspillere henter inspirasjon fra [[Django Reinhardt]]. Reinhardts «sigøynerjazz» regnes av mange som [[Europa]]s viktigste bidrag i en ellers så «amerikanisert» tradisjon. Musikken inspirert av Reinhardt, får ofte betegnelsen *String Swing'', her referert til at hans musikk kun bestod av strenginstrumenter (gitar, fiolin og kontrabass). Andre representanter i Norge for en swingstil av samtiden er vokalisten Laila Dalseth og tenoristen Totti Berg. Denne jazzstilen referes ofte til som mainstream.
Luksasjon

**Luksasjon** vil si at et ben går ut av leddskålen sin. For eksempel kan et fall mot armen føre til at hodet til overarmsbenet hopper av leddskålen sin, da sier man at skulderen er ute av ledd. Dette kan forårsake store smerter ved at nerver kommer i klem. 

## Eksterne lenker
* Luksasjon av hofteprotese
* Fingerluksasjon
Jacob L. Devers

**Jacob «Jake» Loucks Devers** (1887–1979) var en amerikansk general under andre verdenskrig. Han tjenestegjorde fra 1909 til 1949 og var en av de første trenerne for den amerikanske basketballaget til hæren.

## Referanser
Hunter Group

**Hunter Group** er et norsk børsnotert investeringsselskap. I 2018 kjøpte selskapet 8 VLCC’er fra DSME i Korea.  Skipene var alle utstyrt med eksosrensesystemer (scrubbere) fra Wartsila.  Hunter sto selv for byggeoppfølgingen av skipene og senere også driften. Skipene ble senere solgt med gevinst.  Det siste skipet ble overlevert sin nye eier i desember 2022. I desember 2023 annonserte selskapet at de hadde leid inn en VLCC på et tre års leiekontrakt til en rate på USD 52,500 per dag.

## Ledelse
I mai 2018 ble Erik Frydendal ansatt som administrerende direktør i Hunter Group.

 Morten Eivindssøn Astrup er styreleder; han overtok styreledervervet etter Henrik Christensen.

## Flåte

Hunter Group eier (igjennom datterselskapet Hunter Tankers) syv VLCCer, alle i -dødvekttonnsklassen:

* «Hunter Atla»
* «Hunter Saga»
* «Hunter Laga»
* «Hunter Freya»
* «Hunter Disen»
* «Hunter Idun»
* «Hunter Frigg»

Flåten er bygget hos Daewoo i Sør-Korea i perioden 2018–2020. Alle Hunter Groups skip har montert renseutstyr for svovelutslipp (såkalte scrubbere), slik at de møter utslippskravene kjent som IMO 2020. Det at flåten består av nye skip med scrubbere er et av de sentrale punktene i selskapets forretningidé, siden skipene da kan benytte langt billigere drivstoff enn eldre tankskip.

Flaggstat for alle skipene er Marshalløyene.

## Historie

Hunter Group er en videreføring av selskapet **Badger Explorer ASA**, et norsk oljeserviceselskap som utviklet metoder for effektivisering av leting etter og kartlegging av olje- og gassforekomster. Badger Explorer ble notert på Oslo Axess i 2007, og hadde da tickeren *BXPL*.

Badger Explorer hadde et verktøy med samme navn, «Badger Explorer», som boret seg ned og befestet seg i havbunnen. Et stort antall sensorer var festet på verktøyet for å måle og registrere nødvendig informasjon. Metoden skulle gi «en betydelig lavere risiko, kostnad og grad av kompleksitet i forhold til å operere en dyr borerigg».

Selskapet skiftet navn til Hunter Group mens det fortsatt var et oljeserviceselskap. I februar 2018 meldte Hunter Group at de skulle overta alle aksjene i Ståle Kyllingstads selskap IKM Subsea & Technology, noe som gjorde at Kyllingstad ville bli Hunter Groups største aksjonær. Dette førte til at investoren Arne Fredly kom med et «motbud», og han lykkes da med å blokkere Hunter Groups oppkjøp av Kyllingstads selskap. Fredly endte opp som Hunter Groups største eier.

Med på kjøpet fikk Fredly det lille oljeteknologiselskapet Dwellop, men dette ble snart solgt til Dwellops grunnleggere. I april 2018 gikk Hunter Group over til å bli et tankrederi da Fredly la inn bestilling på fire tankskip (VLCCer) og opsjon på tre til. Hele avtalen hadde en verdi på totalt fem milliarder kroner. Sommeren 2020 ble de to siste av skipene levert og satt i drift, slik at alle syv VLCCer da var operative.

## Referanser




## Eksterne lenker
*
Sweden Yachts 390

**Sweden Yachts 390** er en kjølbåt bygget av Sweden Yachts og konstruert av Peter Norlin og Jens Östmann. Båten avløste Sweden Yachts 38 i 1991 og i 2008 ble den avløst av Sweden Yachts 40.
VM i landeveissykling 2007

**[[VM i landeveissykling]] 2007** ble arrangert i Stuttgart, Tyskland i perioden 25. til 30. september.

I forkant av mesterskapet ble det sett med størst spenning på hvem som fikk delta. Flere av de uttatte ryttene slet med dopinganklager mot seg, og vertsbyen Stuttgart ville ikke ha en dopingskandale under mesterskapet. Mest brudulje ble det rundt de tidligere ProTour-vinnerne Danilo Di Luca og Alejandro Valverde og regjerende mester i landeveisrittet Paolo Bettini. 

UCI og det spanske sykkelforbundet ønsket å utestenge Valverde fra å delta i VM på grunn av hans forbindelser til bloddopingskandalen Operasjon Puerto i Spania, og gikk rettens vei for å hindre han å stille på startstreken. Der ble han gitt tillatelse til å delta, og også Idrettens voldgiftsrett støttet Valverde.

Di Luca hadde siden seiren i Giro d'Italia 2007 blitt truet med en 4 måneders utestengelse av Den italienske olympiske komitee på grunn av påstått doping. Italieneren trakk seg senere fra VM.

Paolo Bettini nektet, som eneste rytter, å skrive under på en antidopingavtale. Arrangørbyen Stuttgart mente at alle deltakerne måtte skrive under for sykle under VM, og gitt rettens vei for å hindre Bettini å delta i mesterskapet. UCI mente at de ikke kunne tvinge noen til å skrive under, og støttet Bettini, som med rettens hjelp fikk stille til start, og senere forsvare tittelen sin i landeveisrittet.

## Menn

### Landeveisritt
**Stuttgart, 267.4 km**

30-09-2007

### Temporitt
**Stuttgart, 44.9 km**

27-09-2007

### Landeveisritt U23
**Stuttgart, 171.9 km**

29-09-2007

### Temporitt U23
**Stuttgart, 38.1 km**

26-09-2007

## Kvinner

### Landeveisritt
**Stuttgart, 133.7 km**

29-09-2007

### Temporitt
**Stuttgart, 25.1 km**

26-09-2007

## Medaljeoversikt

## Referanser


## Eksterne lenker
* 
* Resultater hos Cyclingnews
Marriner S. Eccles

**Marriner Stoddard Eccles** (1890–1977) var en amerikansk bankmann. Han var styreformann i den amerikanske sentralbanken Federal Reserve i tiden fra 1934 til 1948.

Eccles arvet i ung alder et relativt stort konsern av faren, David Eccles. Marriner Eccles omdannet selskapet til en kjede av banker kjent som *Eccles-Browning Affiliated Banks*. Disse greide å holde seg flytende selv under depresjonen, noe som gjorde at Eccles fikk en høy stjerne i finansmiljøer. Han deltok i utformingen av flere lover på starten av tredvetallet, blant annet den som førte til opprettelsen av *[[Federal Deposit Insurance Corporation]]*. President Roosevelt utpekte Eccles til leder for det daværende *Board of Directors* i Federal Reserve i 1934. Dette vervet var *the Feds* øverste, selv om det ikke medførte spesielt mye makt slik sentralbanksystemet var organisert på den tiden.

I 1935 vedtok Kongressen en ny banklov, *The Banking Act of 1935*. Eccles var sterk involvert i denne lovens ferd gjennom det politiske systemet. Loven innebar flere endringer i måten Federal Reserve fungerte på. På grunn av Eccles arbeid med den nye loven ble han utpekt til ny styreformann i det nyopprettede *Board of Governors* senere samme år. *Board of Governors* og spesielt formannen hadde mye mer makt enn det tidligere *Board of Directors*, noe som gjorde Eccles til en av USAs mektigste menn.

Som sentralbanksjef utmerket Eccles seg som tilhenger av ideene til John M. Keynes. Eccles mente at depresjonen kunne overvinnes med økte offentlige budsjetter, slik at man kunne få opp sysselsettingen og dermed sparke økonomien i gang igjen. Ved å holde renten lav kunne *the Fed* sørge for at Finansdepartementet hadde muligheten til å låne penger billig, slik at store, offentlige prosjekter kunne finansieres. Eccles oppnådde dette ved å skru renten helt ned til et minimum, på store deler av tredvetallet lå den på et par promille.

Da USA kom med i andre verdenskrig ønsket Finansdepartementet å fortsette lånefesten, da landet trengte penger til opprustningen. I denne perioden ble Federal Reserves pengepolitikk i praksis diktert fra Finansdepartementet. Renten ble holdt kunstig lavt nede, selv etter protester fra Eccles. I løpet av femårsperioden 1941–1946 økte pengemengden i USA med 102&nbsp;% og prisene med 65&nbsp;%.

Eccles foreslo etter krigen å movirke inflasjonen med en pakke bestående av økte skatter og økt rente. Dette ble ikke godt mottatt av President Truman, og Truman svarte med å unngå å renominere Eccles da formannsperioden gikk ut i 1948.

Eccles Building, hovedkvarteret til Federal Reserve i Washington D.C., er oppkalt etter Eccles.

## Referanser


## Eksterne lenker
* «The Tale of Another Chairman» av professor Richard H. Timberlake
* Om Eccles i ''Utah History Encyklopedia''
Munkesaki

**Munkesakien** er en ape med langt, ruskete hår rundt ansiktet og på halsen, samt en tykk, buskete hale. Denne sky og vare apen lever høyt oppe i trekronene og går aldri ned på bakken. Vanligvis går den på alle fire, men på store greiner går den noen ganger oppreist. Den kan gjøre lange byks mellom greiner. Munkesakien lever i grupper på tre eller fire.

* Størrelse: kropp 35-48 cm; hale 40-50 cm 
* Utbredelse: Sør-Amerika, øvre strekninger av Amazonas. 
* Vitenskapelig navn: *Pithecia monachus*

## Eksterne lenker
*
Sekstett

**Sekstett** er en gruppe på seks musikere som spiller sammen. I jazzmusikk er en sekstett en hvilken som helst gruppe av seks musikere. Den består vanligvis av et trommesett (slagverk), bass, piano og ulike kombinasjoner av andre instrumenter, for eksempel gitar, trompet, saksofon, klarinett eller trombone.
Falaise

**Falaise** er en kommune i Calvados i Normandie nordvestre Frankrike med en befolkning på 8797 (1999). Falaise er Vilhelm Erobrerens fødested. Byen er også kjent for den såkalte Falaiselommen der de allierte i august 1944 lyktes å omringe og tilintetgjøre to tyske arméer.

## Geografi
Falaise ligger ved elven Ante omkring 32 km sørøst for Caen.

## Befolkningsutvikling
***Antall innbyggere i kommunen Falaise***

## Historie
Byen var fødested for Wilhelm Erobreren, den første normanniske konge av England. Borgen Château de Falaise (fra det 12. og 13. århundre), som har utsikt over byen fra et høydedrag, var lenge sete for hertugene av Normandie. 

Byen er også kjent for den såkalte Falaiselommen der de allierte i august 1944 lyktes å omringe og tilintetgjøre to tyske arméer. Omkring 10&nbsp;000 ble drept og 50&nbsp;000 tatt til fange og kampen om Normandie var dermed avgjort. To tredjedeler av Falaise ble ødelagt av de alliertes bombinger før den kunne inntas av kanadiske og polske tropper. FMen hovedparten av de tyske styrker unnslapp den potensielt knusende fellen, skjønt de måtte etterlate sine tunge våpen og kjøretøyer. 

Falaise ble stort sett gjenoppbygd etter krigen.

## Aktiviteter
Utstillingerne på museet om slaget ved Falaiselommen omfatter adskillige militærkjøretøyer, kanoner og andre vpben. Det ukentlige marked foregår om lørdagen. 

## Referanser


## Eksterne lenker
* 
* Kommunedata INSEE
Det transskandinaviske intrusivbeltet

**Det transskandinaviske intrusivbeltet** (**TIB**) finnes i et  km langt område fra Småland i sør til Lofoten i nord, og de ble dannet for – millioner år siden. Det består av granitter og vulkanske bergarter, for eksempel den ca.  millioner år gamle «trikolorgranitten», kjent fra Trysil.

## Litteratur
*
Barrakuda

**Barrakuda** er en fiskeart som kan bil opptil 2 meter lang. Max. publisert vekt er 50 kg. Både i utseende og oppførsel minner den om en gjedde. Den kan være farlig for mennesker. 

## Beskrivelse
Kjevene er kraftige og underbitte, med ujevne tenner. Hodet er stort. Gjellelokkene har ingen pigger, og er dekket av små skjell. 

De to ryggfinnene er langt fra hverandre. Den første har fem pigger, og den andre én pigg og ni myke finnestråler. Den andre ryggfinnen er like stor som gattfinnen i størrelse og befinner seg mer eller mindre rett over den.  

## Adferd
Barrakudaen er en rovfisk som legger seg i bakhold og angriper i en hastighet på opptil 43 km/t. Den er ikke særlig manøvreringsdyktig, men satser på overraskelse og fart for å få tak i byttet.

## Eksterne lenker
* 
* 
* Videosnutt på YouTube - 2008-05-08
Mankeugle

**Mankeugle** (*Jubula lettii*) er en art i uglefamilien (Strigidae) og eneste art i slekten *Jubula*.

## Habitat og utbredelse
Mankeuglen har vært observert 14 steder i Liberia, Elfenbenskysten,Ghana, Kamerun, Ekvatorial-Guinea, Gabon, Republikken Kongo og
Den demokratiske republikken Kongo.
Den er svært dårlig kjent og beskrevet, og selv om den antas å være sjelden i 
deler av utbredelsesområdet kan det skyldes at man ikke vet hvilke lyder den
gir fra seg, og det kan føre til at den blir rapportert for sjelden.  Den antas
å foretrekke tett regnskog fremfor mer halvåpen skog, og har aldri blitt
observert utenfor skog eller lysninger i skog, så den kan være i fare på grunn
av tømmerhogst.

## Referanser


## Eksterne lenker
* 
* Mankeugle på owlpages.com
Forest Gate

**Forest Gate** er et boligområde i bydelen Newham i det østlige London. Området har aldri vært en administrativ enhet og har således aldri hatt formelle grenser, men uformelt blitt forstått som å ha felles grenser med postområdet E7 og ligger da på begge sider av grensene mellom West og East Ham. Området ligger rundt 11 km nordøst for Charing Cross og grenser til Manor Park i øst og til sentrum av Stratford i vest. Stedet har blitt beskrevet som et virkelig flerkulturelt område ettersom ingen etnisk andel av befolkningen er i flertall eller dominerende.

## Historie
Navnet Forest Gate, «skogsporten», er første gang dokumentert i registeret til sognet West Ham på slutten av 1600-tallet. Navnet beskriver en port som ble plassert på den moderne veien Woodford Road for å forhindre at krøtter kom fra de åpne beitemarkene i området Wanstead Flats innenfor Epping Forest. Denne skogen strakte seg tidligere hele veien fra Epping til Forest Gate. Deler av skogen finnes fortsett på forskjellige steder i det nordøstlige London, for eksempel i Wanstead Flats som grenser til Forest Gate. Porten sto nær det tidligere vertshuset Eagle & Child. Porten var aldri en tollstasjon og ble revet i 1881.

Woodgrange Estate er et område som er dominert av viktorianske hus. Det har fire gater (Windsor, Claremont, Osbourne og Hampton), som alle er forbundet med Woodgrange Road. Den viktorianske arkitekturen er så godt bevart at denne delen av Forest Gate er vernet. Det meste av Forest Gates viktorianske hus har blitt bevart intakte, men utviklere har på 2010-tallet presset inn nye bygg. Det er liten sone med hoteller på motsatt side av politistasjonen.

## Sport
Clapton FC hadde tidligere sin hjemmebane, Spotted Dog Ground, i Forest Gate. Banen hadde navn etter distriktets eldste pub, The Old Spotted Dog, som nå er nedlagt. I området finner man West Ham Park. 

## Referanser
Stratford (Newham)

**Stratford**, historisk kjent som *Stratford Langthorne*, er et område i bydelen Newham i det østlige London. Det har historisk vært et jordbrukssamfunn innenfor grevskapet Essex fram til 1889, men ble endret til en industriell forstad som følge av jernbanen kom i 1839. Fra 1889 til 1965 var området en del av grevskapsdistriktet West Ham. Da Stor-London ble opprettet i 1965 ble det en del av Newham.

Tidligere var området kjent for et stort frukt- og grønnsaksmarked, Stratford Market. Dette ble stengt mot slutten av 1900-tallet. På slutten av 1900-tallet var området preget av dyp økonomisk nedgang, noe som ble endret ved byfornyelsen tilknyttet Sommer-OL 2012 i London og hvor Stratfords Dronning Elizabeths Olympiapark var den fremste arenaen. Stratford er på 2010-tallet det fremste senter for forretninger, kultur og underholdning i Øst-London, og den nest viktigste forretningssenter øst i hovedstaden etter Canary Wharf. I henhold til folketellingen i 2011 har Stratford (inkludert valgkretsene New Town, Forest Gate North og South) en befolkning på 51 387 innbyggere.

## Historie
Stratford fikk tidlig betydning ved å ligge strategisk på det stedet hvor den opprinnelige romerske veien fra Aldgate i City of London til Romford, Chelmsford og Colchester krysset elven Lee. Ved ulike tider har bielver fra elven vært tidevannselver mens myrene rundt ikke var drenert. Dalen som elven Lee gikk gjennom dannet en naturlig grense mellom Essex på østbredden og Middlesex på vestbredden, og var en betydelig hindring for handel, trafikk og reisende over land.

Stedsnavnet er første gang dokumentert i 1067 som Strætforda og har da betydningen «kryssing av [romersk] vei». Første ledd i stedsnavnet er fra angelsaksiske *stræt*, som i det moderne engelske ordet street, «vei/gate», og siste ledd, -ford, har betydningen vadested eller det sted man kan krysse elven. Det stedet hvor de reisende faktisk krysset elven lå ved et sted nord for Stratford High Street, uten at man vet helt sikkert hvor det var.

Munker tilhørende cistercienserordenen opprettet klosteret Langthorne Abbey i myrene nær elven Lee i 1135 og det ble ett av de rikeste religiøse hus i England. Landsbyen som vokste opp øst for hvor de reisende krysset elven var lenge kjent som *Stratford Abbei* eller *Stratford Langthorne* for å skille det fra *Stratford atte Bow* på andre siden av elven. Det ble også omtalt som *Stratford Hamme*, en referanse til at det lå innenfor det som ble sognet West Ham.

På kirkegården ved St. John's på Stratford Broadway står Martyr's Memorial, et minnesmerke over protestantiske martyrer fra Essex som ble brent under den religiøse undertrykkelsen av den katolske dronning Maria ‘den blodige’ på midten av 1500-tallet.

## Referanser
Roding (England)

**Roding** er en elv i det sørlige England. Den har sitt utspring nær Great Dunmow, renner gjennom Essex og blir til Barking Creek før den renner ut i Themsen i London.

Elven markerer deler av grensen mellom bydelene Newham og Barking and Dagenham i London, mens Redbridge har navn etter en bro som går over elven. I Essex markerer den deler av grensen mellom Epping Forest og Brentwood.

Flere landsbyer langs elven i Essex er kollektivt kjent som *the Rodings*.

Flere landsbyer langs elven i Essex er kollektivt kjent som *the Rodings*. *Roding Valley* (Rodings dal) er en undergrunnsstasjon i Londons undergrunnsbane, på Central-linjen.

Redbridge har sitt navn fra et elvekryss hvor elven deretter passerer Ilford og Barking. Elven gjennom Ilford er prosjekt støttet av myndighetene for å bedre bekvemmelighetene langs denne strekningen av elven. Etter Barking er det en tidevannsstasjon kjent som Barking Creek, som flyter ut i Themsen ved Creekmouth.

## Referanser


## Eksterne lenker
* 
* River Roding at Passingford Bridge
Roding

**Roding** kan vise til:

* Roding (England), elv i Essex og London
* Roding (Bayern), by i Bayern i Tyskland
Greverud lærerbolig

**Greverud lærerbolig** ble bygget som tomannsbolig i 1924 av tømmermester Karl Engebretsen i jugendstil (byggmesterjugend). Den ble opprinnelig brukt som lærerbolig for Greverud skole i nåværende Nordre Follo kommune, men er nå i privat eie. 

## Bygningshistorie
Herredsstyret vedtok 17. juli 1922 å bygge om Gamle Greverud skole til tomanns lærerbolig.
Huset er således satt opp med materialer fra den gamle skolen som ble revet på Øvre Sætrebråten.  Skolestyrets formann og Oppegårds første ordfører (1915–22), Harald Johnsen, bodde her de første årene. Huset ble rekvirert etter 2. verdenskrig grunnet boligmangel, og fire familier bodde i boligen til begynnelsen av 1950-tallet.  Det ble bygget et tilbygg 1966. Boligen hadde utedo i tilliggende uthus frem til klokkanlegget ble ferdistilt i 1974, og var i kommunal eie frem til 1980. Bygningen forveksles av og til med lærerboligen Kollen som lå like i nærheten og ble revet på begynnelsen av 1980-tallet.

## Beboere i kommunal periode 1924-1980
1. etasje
1924-1939: Harald Johnsen m/ familie
1939-1958: Lærer Harald Borge m/ familie (1946-1952: Stua rekvirert, familien Olsen)
1958-1968: Sivilingeniør Arne Arneberg m/ familie
1968-1979: Ukjent

2. etasje
1924-1936: Lærer Aarseth m/ familie
1936-1963: Lærer Torleiv Bratterud m/ familie (1946-1952: Stua rekvirert, familie ukjent)
1963-1964: Skoleinspektør Helge Johnsgaard
1964-1979: Lærer Reidar Riise m/ familie

## Kulturminne
Huset er i dag registrert som et kulturminne og er en prioritert historisk bygning i kommuneplanen for Oppegård kommune. Kommunens  målsetting er å bevare prioriterte, verneverdige bygninger/ bygningsmiljøer gjennom bygge/deleforbud for å forhindre at verneverdier reduseres eller går tapt.

## Eksterne lenker
* Riksantikvarens kulturminnesøk
* Om jugendstil
Ruijan Kaiku

***Ruijan Kaiku*** ('ekko fra Nord-Norge') ble grunnlagt i 1995 og er en avis som særlig dekker kvenske kultur- og samfunnsforhold. Ved siden av nettavisen kommer den ut ti ganger årlig i magasinformat. Utgiver er Ruijan Kaiku AS, som eies av Nordavis AS (66&nbsp;%) og Norske Kveners Forbund (34&nbsp;%). Nordavis AS driver også Mediehuset Altaposten.   

## Papiravis
*Ruijan Kaiku* skriver hovedsakelig på norsk, men dels også på kvensk. Avisa har abonnenter både i Norge, Sverige og Finland.   

Avisa skriver hovedsakelig om kvenske forhold, om arbeidet med å styrke kvensk språk og kultur, nyheter fra ulike kvenforeninger og institusjoner, samt om forholdene hos andre østersjøfinske minoriteter i Norden.  

Til å begynne med kom avisa ut annenhver uke. Etter økonomiske problemer ble det bestemt at avisa skulle komme ut hver femte uke, i samme avisformat (tabloid, 8–16 sider) som ved oppstarten. Fra og med 2020 gis avisa ut i magasinformat (ca. 40 sider) og kommer ut ti ganger i året.   

Per 2025 har papiravisa om lag 450 abonnenter.  

## Nettavis og radio
Fra høsten 2013 har Ruijan Kaiku drevet nettavisa ruijan-kaiku.no, med daglige nyhetspublikasjoner. I første kvartal av 2022 har nettavisa om lag 2 500 unike brukere på ukentlig basis, og runder  publiserte saker på nett.  

I 2019 ble «Ruijan Radio» startet opp med en ukentlig radiosending på Radio Alta. I første kvartal av 2022 inntok Radio Alta tabelltoppen som Norges mest populære lokalradio. Sendingene blir også gjort tilgjengelig som podkast, blant annet på Spotify. I første kvartal av 2022 har podkasten cirka  nedlastinger.  

## Redaksjonen
Redaksjonen består per 2024 av redaktør Arne Hauge og journalist Pål Vegard Eriksen, som har sine kontor i henholdsvis Alta og Nordreisa. Høsten 2021 gikk fotballkommentator og journalist Frank Halvorsen inn som programleder i Ruijan Radio.

I perioden 1995 til 2016 var Liisa Koivulehto redaktør i Ruijan Kaiku. Den tidligere journalisten Heidi Nilima Monsen (1978–2021) tok over stafettpinnen i 2016, fram til hun gikk av i 2018 som følge av sykdom. I 2021 måtte Monsen gi tapt for kreftsykdommen, bare 43 år gammel.

## Referanser


## Eksterne lenker
* 
* 
*  Ruijan Kaiku på anchor.fm
*  Journalisten.no: Kvænene vil ha ukeavis (24.09.2007)
Liisa Koivulehto

**Liisa Koivulehto** (født 28. oktober 1957) er en finsk journalist. Fra 1995 til 2016 var hun redaktør i den kvenske avisa Ruijan Kaiku.

Koivulehto er utdannet lærer fra Finland, men har bodd mesteparten av sitt voksne liv i Norge, og arbeidet først som frilansjournalist, først og fremst for Lapin Kansa. Fra og med 1995 har hun vært redaktør og drivende kraft i Ruijan Kaiku. Som redaktør har hun argumentert for språklige rettigheter for kvensk og kvener i Norge. Hun har også vært sentral i Norskfinsk forening i Tromsø (Tromssan ruijansuomalainen yhdistys).

## Referanser


## Eksterne lenker
* Norskfinsk forening i Tromsø 
* Ruijan Kaiku
Lapin Kansa

***Lapin Kansa*** (*Lapplands folk*) er ei finsk dagsavis som blir utgitt i Rovaniemi, og som har hele finsk Lappland som nedslagsfelt. I sør konkurrerer *Lapin Kansa* med *[[Pohjolan Sanomat]]*, som blir utgitt i Kemi, og delvis også med *[[Kaleva]]*, som blir utgitt i Uleåborg.

*Lapin Kansa* ble grunnlagt i 1930.

## Eksterne lenker
* Lapin Kansas nettside
Palauugle

**Palauugle** (*Pyrroglaux podarginus*) er en ugle, den eneste i
slekten *[[Pyrroglaux]]*.

## Habitat og utbredelse
Palauuglen er endemisk til Palau.

## Referanser


## Eksterne lenker
* 
* Palauugle på owlpages.com
ISSF 10 meter luftrifle

**10 m luftrifle** er en ISSF-skyteøvelse som blir gjennomført på 10 meters avstand i stående skytestilling med 4,5 mm (.177") luftgevær med maksimal vekt 5,5 kg. Dette er en av ISSF-øvelsene som er med på OL-programmet.

Skyteprogrammet i dag ( 2021 ) består av 60 skudd på 105 minutter for menn og kvinner. Maksimal poengsum for ett skudd er 10.9 poeng. De åtte beste skytterne går videre til en finale hvor det skytes 2x5sk i en serie, deretter enkle skudd. Etter alle har skutt 12 skudd ryker skytteren med dårligst resultat. Neste skytter ryker ut etter skudd 14, 16, 18, 20, 22, 24 til det står igjen en vinner etter skudd 24. Er det likt mellom to skyttere så skytes det et enkelt skudd, der den med dårligst resultat ryker ut. Dette ekstra skuddet for å skille to utøvere kalles "shoot off". Alle finalister starter på 0p i en finale, mot tidligere at man tok med innledende skyting inn i finalen.

Siden man nå skyter med desimal utregning på hvert skudd er maks oppnåelig resultater 60skx10.9p = 654,0p. Maks sum er kun teoretisk mulig å oppnå, fordi det ikke er mulig å skyter 10.9 på alle skudd. Det er pga begrensninger i ammunisjon, våpen og den mentale biten. Tidligere ble det brukt kun brukt 10p som et maks skudd, noe som gjorde det enklere å forstå selve resultatene i sporten. Men det ble for mange som skjøt maks score etter hvert så da måtte ISSF gjøre endringer for slippe mange omskytinger mesterskap og WC. En tier kan i dag gi deg alt fra 10.0 til 10.9p pr skudd. 

Skiva som blir brukt er tidelt, den er totalt 45,5 mm i diameter og 10-eren er 0,5 mm. Skiva skal stå 1,4 meter over gulvet.

## Gjeldende verdensrekorder
 Denne artikkelen er utdatert. Etter regler gjeldende fra 1.1.2013 teller alle skudd i innledende med desimaler. Disse rekordene som står her er da historiske. 

## Eksterne lenker
* OL-resultater i øvelsen  på sports-reference.com (kvinner)
* OL-resultater i øvelsen  på sports-reference.com (menn)
Peter Norlin

**Peter Norlin** (født 7. mai 1941 i Nacka, død 13. desember 2012 i Stockholm), var en svensk seilbåtkonstruktør. Han har konstruert et stort antall tur- og regattabåter.

Gjennombruddet for Norlin skjedde med prototypen til Scampien som ble konstruert i 1968. Prototypen ble bygget med Stig Käll, og Peter Norlin seilte selv båten sin til seier i Half Ton Cup i Sverige tre år på rad, i perioden 1969-1971. Han fulgte opp suksessen med Accenten, som vant Quarter Ton Cup i 1974. I 1976 vant hans konstruksjoner Amoress og Agnes den amerikanske hav-regattaen S.O.R.C (Southern Ocean Racing Conference).

I 1970- og 1980-årene laget Norlin mange konstruksjoner på oppdrag fra Albin Marin AB. Turbåter som Cumulus, Cirrus, Nova, Stratus, Delta og Alpha forlot hans tegnebord. Etter at Rod Johnstone lanserte regattabåten J/24 i USA, konstruerte Norlin Albin Express i 1979. Den ble bygget i mer 1400 eksemplarer.

Siden slutten av 1970-årene var han en av de dominerende konstruktørene av 6mR-båter. I 1982 sjøsatte han sin første 2.4mR. Dette er en enmannsbåt, og også denne båttypen fikk en dominerende posisjon i seilsporten. Blant annet seiles 2.4mR av handikappede, fordi seileren kan manøvrere båten fullt ut fra én plass. Dessuten kan 2.4mR styres både med hendene og med føttene.

Norlin deltok også i utviklingen av International America's Cup Class, IACC.

Norlin var siden begynnelsen av 1990-årene huskonstruktør hos Sweden Yachts, der han konstruerte båter sammen med Jens Östmann. Nesten alle Sweden Yachts' båter er konstruert av denne duoen. Norlin hadde ansvaret for skrog, kjøl, ror og rigg, mens Østmann hadde ansvaret for dekk, kokpit og innredning. Sweden Yachts gikk konkurs i mars 2009, men har gjenoppstått.

## Referanser


## Eksterne lenker
* Oversikt over alle Albin seilbåter 1968 – 1991.
Best Western

**Best Western Hotels** er verdens største hotellkjede med over 4 200 hoteller i 80 land. Kjeden ble grunnlagt i 1946 i USA av Merill K. Guertin. I Norge har kjeden 24 hoteller, først og fremst i sør.

Ettersom hotellene eies og drives i privat regi betyr det at alle er av ulik stil, størrelse og utseende. De har også ulik karakter og atmosfære. Kjeden består hovedsakelig av 3- og 4-stjerners-hoteller. Kjeden satser på standardisert kvalitet med hensyn til blant annet service og interiør. Kvalitetskontroll gjennomføres årlig av en ekstern inspektør.

Hovedkontoret ligger i Phoenix i Arizona i USA.

## I Norge
Havly Hotell i Stavanger sentrum med 42 rom, bygget oppført i 1979 og del av kjeden siden 1998.

## Referanser


## Eksterne lenker
* 
* Norsk nettside
Ishmael Beah

**Ishmael Beah** (født 1980 i Sierra Leone) er forfatteren av biografien *En bedre dag i morgen – En barnesoldat forteller*. 

Biografien er utgitt i Norge på Spartacus Forlag.

Han tok senere høyere utdannelse ved Oberlin College i Ohio i USA.

## Historie
Beahs landsby ble angrepet av opprørere da han var 12, og han ble trent til barnesoldat av Nasjonale armeer (Nationals army). Etter noen år fant UNICEF ham, og hjalp ham til å bli en god taler, samt ga ham muligheten til en god utdanelse.

## Referanser


## Eksterne lenker
* Bokens hjemmeside
Talavera de la Reina

**Talavera de la Reina** er en by i den spanske provinsen Toledo. Byen ligger ved elven Tajo. Byen har industri, handelssentrum og universitet.

Byen har en meget rik historie. Talavera har viktige monumenter og bygninger. Den er kjent for sine keramiske fliser og håndverkstradisjon.

## Referanser


## Eksterne lenker
* 
* La Guia de Talavera de la Reina
* Talavera Club de Fútbol
Operasjon Greif

**Operasjon Greif** (tysk: Operation Greif) var en kommando-operasjon utført av 150. SS-Panzer-Brigade, ledet av Waffen-SS-offiseren Otto Skorzeny under Ardenneroffensiven i desember 1944. Operasjonen gikk ut på å kle opp tyske soldater i amerikanske uniformer, og sende de i små patruljer bak de allierte linjene for å ta broer over elven Maas før de ble ødelagt av de allierte.

Omtrent to dusin kommandosoldater klarte å infiltrere de amerikanske linjene i jeeper den 16. desember 1944. De klarte å skape uro, ved blant annet å spre panikk blant de amerikanske soldatene. Det gikk også rykter om at de hadde planer om å drepe den amerikanske øverstkommanderende, generalen Dwight D. Eisenhower.

Operasjon Greif var vellykket på den måten at de allierte ble tvunget til å bruke ressurser på å finne de tyske soldatene, men ingen broer ble tatt.

## Referanser


## Kilder
* Beevor, Anthony: *Ardennene 1944 : Hitlers siste sjansespill*, 2015, Cappelen Damm, ISBN 978-82-02-48228-2
* Hastings, Max: *Veien til Berlin : fra D-dag til frigjøring*, Gyldendal norsk forlag, 1986, ISBN 8205167060 (e-bok fra NB)
* Hastings, Max: *Armageddon : kampen om Tyskland 1944-45*, Historie & kultur, 2008, ISBN 9788292870075
* Hastings, Max: *Helvete brøt løs : verden i krig 1939–1945*, Font forlag, 2012, ISBN 978-82-8169-210-7
* Liddel Hart, Basil Henry: *Den annen verdenskrig*, Cappelen, 1971, (e-bok fra NB)
* Roberts, Andrew: *Krigens storm : historien om andre verdenskrig sett med andre øyne*, Cappelen Damm, 2010, ISBN 978-82-02-27666-9
Thon Senter Oti

**Thon Senter Oti** er et kjøpesenter på Orkanger i Orkland. Sammen med Thon Senter Orkanger utgjør det to Thon-kjøpesenter på Orkanger, hvor Oti har fokus på hus, hjem og fritid. De to Thon-sentrene har samme senterledelse. 

Kjøpesenteret har 18 butikker og spisesteder per desember 2025. Senterets slagord er «Stedet der kjentfolk møtes».

## Historie
Senteret het OTI-senteret fra det åpnet med 11 butikker i 1983, men byttet i 2020 navn da det gikk inn i Amfi-kjeden.

Senteret byttet navn fra Amfi Oti i februar 2026, da alle kjøpesentrene egeneid av Thon Gruppen ble samlet under samme merkevare.

## Referanser


## Eksterne lenker
* 
*